Document ID: /roh_data/filtered/fineweb-2-filterrobots_roh.jsonl.gz/17231

Cotschen è ina colur ferma – la colur dal sang, da la vita, da l’amur ed era da la dolur e gritta. Per il mument datti da vesair en il Grischun gist duas exposiziuns ch’han il cotschen en lur titel. Il Magazin da cultura è stà a guardar ellas.
En il rom dal Premi d’art Manor ha Andriu Deplazes (*1993) realisà sia exposiziun individuala entitulada «Rote Augen». Ultra da ses maletgs en ieli mussa el per l’emprima giada ovras sin palpiri.
A Laax expona la Galaria Cularta per il mument in’autra exposiziun cun in titel cotschen: «Il tgietschen ed il ner».
Per l’ina èn exponidas ovras da l’artista Toja Isenring ch’avess pudì festivar quest onn ses 100avel anniversari.
L’artist Flurin Isenring è sa laschà inspirar da l’ovra da sia mamma ed ha per l’emprima giada creà ovras cumplettamain abstractas.
La rubrica litterara sa fatschenta cun insatge che pudess interessar amias ed amis dal crimi: «Endstation Engadin» da Gian Maria Calonder (in autur ch’è sez era in zic misterius!).
RR magazin da cultura 11:00